Ir-Regolament tal-Kummissjoni (KE) Nru 1264/98
tas-17 ta' Ġunju 1998
li għandu x'jaqsam mal-klassifikazzjoni ta' xi oġġetti fin-nomenklatura magħquda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 [1] dwar it-tariffi u n-nomenklatura statistika u dwar it-Tariffa Komuni Doganali, kif l-aħħar emendat mir-Regolament tal-Kummissjoni (KE) Nru 1048/98 [2], u partikolarment l-Artikolu 9 tiegħu,
Billi sabiex tiġi assigurata l-applikazzjoni uniformi tan-nomenklatura magħquda annessa mar-Regolament imsemmi, huwa neċessarju li jiġu addottati miżuri li għandhom x'jaqsmu mal-klassifikazzjoni tal-oġġetti msemmija fl-Anness ma' dan ir-Regolament;
Billi r-Regolament (KEE) Nru 2658/87 stabilixxa r-regoli ġenerali għall-interpretazzjoni tan-nomenklatura magħquda u dawk ir-regoli japplikaw ukoll għal kwalunkwe nomenklatura oħra li hija totalment jew parzjalment bbażata fuqha jew li żżid magħha kwalunkwe suddiviżjoni addizzjonali u li hi stabbilita minn dispożizzjonijiet speċifiċi tal-Komunità, bil-għan ta' l-applikazzjoni ta' miżuri ta' tariffa u ta' miżuri oħra li għandhom x'jaqsmu man-negozju tal-oġġetti;
Billi, skond ir-regoli ġenerali msemmija, l-oġġetti deskritta fil-kolonna 1 ta' l-iskeda annessa mar-Regolament preżenti għandha tiġi kklassifikata skond il-kodiċi KN xierqa indikati fil-kolonna 2, minħabba r-raġunijiet li hemm fil-kolonna 3;
Billi hu aċċettat li informazzjoni li torbot dwar tariffa maħruġa mill-awtoritajiet tad-dwana ta' l-Istati Membri fir-rigward tal-klassifikazzjoni tal-oġġetti fin-nomenklatura magħquda u li m'humiex konformi mad-drittijiet stabbiliti minn dan ir-Regolament, jistgħu jibqgħu jiġu invokati, skond il-provvedimenti ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabilixxi l-Kodici Komunitarja Doganali [3], għal perijodu ta' tlett xhur mill-persuna fil-pussess;
Filwaqt li s-sezzjoni tat-tariffi u n-nomenklatura statistika tal-Kumitat għall-Kodiċi Doganali ma tatx opinjoni fiż-żmien stabbilit mill-president tagħha tirrigwarda l-prodotti Nru 2, 4, 6 u 7 fl-iskeda annessa;
Billi l-miżuri li jipprovdi dwarhom dan ir-Regolament jaqblu ma' l-opinjoni tas-sezzjoni tan-nomenklatura statistika u tat-tariffa tal-Kumitat tal-Kodiċi Doganali fejn għandhom x'jaqsmu l-prodotti 1, 3 u 5,
ADOTTAT DAN IR-REGOLAMENT:
Artikolu 1
Il-oġġetti deskritta fil-kolonna 1 ta' l-iskeda annessa hija issa kklassifikata fi ħdan in-nomenklatura magħquda skond il-kodiċi KN xierqa indikati fil-kolonna 2 ta' l-iskeda msemmija.
Artikolu 2
L-informazzjoni li torbot dwar it-tariffi maħruġa mill-awtoritajiet tad-dwana ta' l-Istati Membri li ma tikkonformawx mad-drittijiet stabbiliti minn dan ir-Regolament tista' tibqa' tiġi invokata skond id-disposizzjoniet ta' l-Artikolu 12(6) tar-Regolament (KEE) Nru 2913/92 għal perijodu ta' tlett xhur.
Artikolu 3
Dan ir-Regolament jigi fis-seħħ wara 21 ġurnata mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-17 ta' Ġunju 1998.